3. การประกอบธุรกิจของแต่ละสายผลิตภัณฑ์

3.1 ลักษณะบริการ

ก) บริษัท ทรีนีตี้ วัฒนา จำกัด (มหาชน)

บริษัท ทรีนีตี้ วัฒนา จำกัด (มหาชน) ดำเนินธุรกิจในด้านการลงทุน โดยบริษัทได้ลงทุนในบริษัทย่อย
3 บริษัทโดยตรง คือ บริษัทหลักทรัพย์ ทรีนีตี้ จำกัด บริษัท ทรีนีตี้ แอ๊ดไวซอรี่ 2001 จำกัด
และบริษัท ทรีนีตี้ อินฟอร์เมชั่น จำกัด โดยอ้อม คือบริษัท ทรีนีตี้ โพลาริส ฟิวเจอร์ส จำกัด
ซึ่งถือหุ้นโดยบริษัทหลักทรัพย์ ทรีนีตี้ จำกัดในสัดส่วนการถือหุ้น 99.99
โดยคณะกรรมการของบริษัทจะเป็นผู้กำหนดนโยบายเพื่อให้บริษัทย่อยทั้งสี่นำไปปฏิบัติโดยผ่านคณะกรรมการของบริษัทย่อยทั้ง
4 บริษัท

นอกจากการลงทุนในบริษัทย่อยดังกล่าว บริษัทได้ลงทุนในหลักทรัพย์จดทะเบียน และลงทุนในบริษัท
ไทยลามิเนต แมนูแฟคเจอเรอร์ จำกัดในสัดส่วนการถือหุ้นร้อยละ 24
ซึ่งเป็นหลักทรัพย์ที่ไม่ใช่หลักทรัพย์จดทะเบียนจำนวน 180 ล้านบาท

ณ 31 ธันวาคม 2549 บริษัทมีเงินลงทุนเพื่อค้าในหลักทรัพย์จดทะเบียนตามราคาตลาดจำนวน
15.65 ล้านบาท โดยบริษัทมีขาดทุนทั้งที่เกิดขึ้นและยังไม่เกิดขึ้นจำนวน 22.97 ล้านบาท
ซึ่งในจำนวนนี้รวมค่านายหน้าจากการซื้อขายหลักทรัพย์ที่จ่ายให้บริษัทย่อยจำนวน 18 ล้านบาท
นอกจากนั้น บริษัทรับรู้กำไรตามส่วนได้เสียจากเงินลงทุนในบริษัท ไทยลามิเนต แมนูแฟคเจอเรอร์
จำกัด จำนวน 19.8 ล้านบาท

นโยบายการการลงทุนของบริษัท

บริษัทมีนโยบายการลงทุนระยะปานกลางในหลักทรัพย์จดทะเบียนที่มีพื้นฐานและผลการดำเนินงานที่ดี
มีบทวิเคราะห์สนับสนุน และมีการลงทุนระยะยาวในบริษัทนอกตลาดที่มี
แนวโน้มการเติบโตสูงเพื่อกระจายความเสี่ยงของแหล่งรายได้
และลดผลกระทบจากความผันผวนของภาวะการซื้อขายในตลาดหลักทรัพย์
โดยรับรู้ส่วนแบ่งกำไรตลอดช่วงระยะเวลาการถือครองหุ้น
นอกจากนี้บริษัทหลักทรัพย์ยังมีการลงทุนระยะสั้นในหลักทรัพย์จดทะเบียนเพื่อค้า
ตราสารหนี้เพื่อค้าและเผื่อขายอันเป็นทางเลือกของการบริหารเงิน
และยังมีการลงทุนในบริษัทที่ตั้งขึ้นเฉพาะกิจเพื่อดำเนินธุรกิจเกี่ยวกับการแปลงสินทรัพย์เป็นหลักทรัพย์
หรือธุรกิจอื่นที่สนับสนุนการดำเนินธุรกิจของบริษัทในกลุ่ม

นโยบายการควบคุมดูแลการลงทุน

การลงทุนในหลักทรัพย์จดทะเบียนเพื่อค้าและเผื่อขาย

คณะกรรมการบริษัทเป็นผู้พิจารณาอนุมัติวงเงินลงทุนและให้ความเห็นชอบต่อระเบียบวิธีปฏิบัติและการบริหารความเสี่ยงเกี่ยวกับการลงทุนในหลักทรัพย์
ในขณะที่คณะกรรมการพิจารณาการลงทุนทำหน้าที่กำหนดนโยบายในการคัดเลือกหลักทรัพย์สำหรับลงทุนและกำหนดมาตรการต่าง
ๆ ในการบริหารความเสี่ยงตามแต่ละประเภทของหลักทรัพย์
หรือประเภทของบัญชีเงินลงทุนของบริษัท เช่นการจำกัดจำนวนผลขาดทุนที่จะเกิดขึ้น
การรายงานผลการลงทุน และกำหนดอำนาจการดำเนินการตามจำนวนผลขาดทุนที่เกิดขึ้น
นอกจากนั้นคณะกรรมการพิจารณาการลงทุนมีหน้าที่ประเมินรวมทั้งติดตามผลการลงทุน
เพื่อรายงานต่อคณะกรรมการบริษัท ในปี 2549
บริษัทได้จัดตั้งฝ่ายบริหารความเสี่ยงและข้อมูลการจัดการ
เพื่อทำหน้าที่ติดตามควบคุมให้มีการรายงานและแก้ไขกรณีที่การลงทุนไม่อยู่ในกรอบที่ได้รับการอนุมัติ

การจำกัดผลขาดทุนจากการลงทุน

  การจำกัดผลขาดทุนสำหรับบัญชีเงินลงทุนแต่ละประเภทนั้น
  แตกต่างกันขึ้นกับความเสี่ยงของรูปแบบการลงทุนและหลักทรัพย์ที่ลงทุน
  ตัวอย่างการจำกัดผลขาดทุน ได้แก่

-   กำหนดให้มีผลขาดทุนยังไม่เกิดขึ้นรายหลักทรัพย์ไม่เกิน 15% ของต้นทุนของหลักทรัพย์แต่ละราย

-   กำหนดให้มีผลขาดทุนยังไม่เกิดขึ้นของพอร์ตไม่เกินกว่าร้อยละ 15
    ของมูลค่าเงินลงทุนรวมของพอร์ต

-   ห้ามมิให้ลงทุนในหลักทรัพย์ใดหลักทรัพย์หนึ่งเกินกว่า 15 ล้านบาท

การลงทุนในตราสารหนี้

คณะกรรมการบริษัทเป็นผู้พิจารณาอนุมัติวงเงินลงทุน
และให้ความเห็นชอบต่อระเบียบวิธีปฏิบัติและการบริหารความเสี่ยงเกี่ยวกับการลงทุนในตราสารหนี้
ในขณะที่คณะกรรมการพิจารณาการลงทุนทำหน้าที่กำหนดนโยบายในการคัดเลือกหลักทรัพย์สำหรับลงทุน
อนุมัติลงทุนในตราสารหนี้ในอำนาจที่ได้รับมอบหมาย และกำหนดมาตรการต่าง ๆ
ในการบริหารความเสี่ยง เช่นการจำกัดจำนวนผลขาดทุนที่จะเกิดขึ้น การรายงานผลการลงทุน
และกำหนดอำนาจการดำเนินการตามจำนวนผลขาดทุนที่เกิดขึ้น
นอกจากนั้นคณะกรรมการพิจารณาการลงทุนมีหน้าที่ประเมินรวมทั้งติดตามผลการลงทุน
เพื่อรายงานต่อคณะกรรมการบริษัท

การลงทุนในหลักทรัพย์อื่น

 การลงทุนในบริษัทใดๆ ซึ่งไม่เข้าเกณฑ์การลงทุนข้างต้น กำหนดให้ผ่านการพิจารณาอนุมัติโดยคณะกรรมการบริษัทที่เกี่ยวข้องในการลงทุน และให้นำเสนอคณะกรรมการบริษัท ทรีนีตี้ วัฒนา จำกัด (มหาชน) เพื่อพิจารณาอนุมัติ รวมทั้งกำหนดเจ้าหน้าที่ที่จะติดตามประเมินผลการลงทุนเพื่อรายงานต่อคณะกรรมการบริษัท

นโยบายการตั้งสำรองค่าเผื่อการด้อยค่าของเงินลงทุน

บริษัท ทรีนีตี้ วัฒนา จำกัด (มหาชน)
จะแสดงมูลค่าเงินลงทุนในหลักทรัพย์เพื่อค้าและเผื่อขายตามมูลค่ายุติธรรม
สำหรับการเปลี่ยนแปลงมูลค่าของหลักทรัพย์เพื่อค้าจะบันทึกเป็นรายการกำไรหรือขาดทุนในงบการเงิน
ส่วนการเปลี่ยนแปลงมูลค่าของหลักทรัพย์เผื่อขายจะบันทึกเป็นรายการแยกต่างหากในส่วนของผู้ถือหุ้น
ยกเว้นหากหลักทรัพย์เผื่อขายนั้นเกิดการด้อยค่าอย่างถาวร
บริษัทจึงบันทึกการด้อยค่านั้นในงบกำไรขาดทุนทันที

ข) บริษัทหลักทรัพย์ ทรีนีตี้ จำกัด

บริษัทหลักทรัพย์ ทรีนีตี้ จำกัด ดำเนินธุรกิจหลักทรัพย์ โดยมีรายละเอียดแยกตามประเภทธุรกิจดังนี้

  1) การเป็นนายหน้าซื้อขายหลักทรัพย์

บริษัทหลักทรัพย์ ทรีนีตี้ จำกัด เป็นสมาชิกตลาดหลักทรัพย์แห่งประเทศไทยหมายเลข 22
ตั้งแต่เดือนมีนาคม 2545 ให้บริการด้านนายหน้าซื้อขายหลักทรัพย์
โดยมีส่วนแบ่งตลาดมูลค่าการซื้อขายหลักทรัพย์ในปี 2547 ปี 2548 และ ปี 2549 ดังนี้

ตารางแสดงส่วนแบ่งตลาดมูลค่าซื้อขายหลักทรัพย์

+----------------------------------+-----------+-----------+-----------+
| มูลค่าการซื้อขายหลักทรัพย์              | ปี 2547    | ปี 2548    | ปี 2549    |
+----------------------------------+-----------+-----------+-----------+
| ตลาดหลักทรัพย์ฯ (ล้านบาท)            | 5,058,620 | 4,067,181 | 3,983,676 |
+----------------------------------+-----------+-----------+-----------+
| บริษัท (ล้านบาท)                    | 252,104   | 148,102   | 117,356   |
+----------------------------------+-----------+-----------+-----------+
| ส่วนแบ่งตลาดของบริษัท (ร้อยละ)        | 2.49      | 1.82      | 1.47      |
+----------------------------------+-----------+-----------+-----------+

  ที่มา : ตลาดหลักทรัพย์แห่งประเทศไทย

บริษัทฯให้บริการด้านนายหน้าซื้อขายหลักทรัพย์กับลูกค้าทั้งที่เป็นบุคคลธรรมดา นิติบุคคล
และลูกค้าสถาบัน โดยในปี 2547 มีลูกค้าจำนวน 12,692 ราย ปี 2548
จำนวนลูกค้าของบริษัทเพิ่มขึ้นเป็น 13,126 ราย ซึ่งเพิ่มขึ้นจำนวน 434 ราย หรือคิดเป็นร้อยละ
3.42 และ ปี 2549 บริษัทฯ มีลูกค้าจำนวน 13,879 ราย เพิ่มขึ้นจากปี 2548 จำนวน 753 ราย
หรือคิดเป็นร้อยละ 5.74 ทั้งนี้บริษัทฯ ได้กำหนดนโยบายในการรับลูกค้า
การอนุมัติและการปรับวงเงินซื้อขายหลักทรัพย์ให้ลูกค้า
รวมถึงนโยบายในการควบคุมและติดตามการซื้อขายหลักทรัพย์ของลูกค้าดังนี้

นโยบายในการรับลูกค้าและอนุมัติวงเงินซื้อหลักทรัพย์ให้ลูกค้า 

บริษัทหลักทรัพย์ ทรีนีตี้ จำกัด มีนโยบายในการคัดเลือกลูกค้าที่มีคุณภาพ และมีประวัติการเงินดี ทั้งนี้
บริษัทฯ
มีนโยบายในการรับลูกค้าและกำหนดขอบเขตและอำนาจอนุมัติวงเงินซื้อหลักทรัพย์ให้ลูกค้าตามเกณฑ์
ดังนี้

บุคคลธรรมดา พิจารณาจากความมั่นคงของหน้าที่การงาน รายได้ต่างๆที่เพียงพอ
รวมทั้งความสามารถในการชำระเงินในวงเงินที่ได้รับอนุมัติได้
โดยต้องมีเอกสารประกอบการพิจารณา ได้แก่ สำเนาบัตรประจำตัวประชาชน
หรือสำเนาหนังสือเดินทาง สำเนาทะเบียนบ้าน สำเนาสมุดคู่ฝากบัญชีออมทรัพย์ หรือ Bank
Statement หรือข้อมูลแสดงฐานะการเงินอื่น

นิติบุคคล/ ลูกค้าสถาบันการเงิน พิจารณาจากฐานะการเงิน กลุ่มผู้ถือหุ้น
ผู้บริหารและตลอดจนความมั่นคงและผลประกอบการที่ดีของธุรกิจ
โดยต้องมีเอกสารประกอบการพิจารณาได้แก่
สำเนาบัตรประชาชนหรือสำเนาหนังสือเดินทางของผู้มีอำนาจกระทำการแทน
สำเนาหนังสือรับรองการจดทะเบียนหุ้นส่วนของบริษัท งบการเงินย้อนหลัง หรือ Bank Statement

เมื่อเจ้าหน้าที่ได้ตรวจสอบความถูกต้องครบถ้วนของเอกสารและตรวจสอบความมีตัวตนของลูกค้าแล้ว
และ พิจารณาเห็นสมควรอนุมัติให้มีวงเงินซื้อขายหลักทรัพย์กับบริษัทฯ ได้
ก็จะเสนอความเห็นพร้อมกับวงเงินต่อผู้บังคับบัญชาและจัดส่งให้เจ้าหน้าที่ฝ่ายปฏิบัติการที่ดูแลงานพิจารณาเครดิต
เพื่อตรวจสอบความครบถ้วนของเอกสารการเปิดบัญชีและให้ความเห็นต่อวงเงินที่ขออนุมัติก่อนนำเสนอขออนุมัติจากผู้มีอำนาจอนุมัติตามลำดับชั้น
(โปรดดูรายละเอียดในส่วนที่ 2 ข้อ 9
หัวข้อการกำหนดอำนาจอนุมัติของคณะกรรมการพิจารณาสินเชื่อ)

นอกจากนั้นเมื่อลูกค้าเปิดบัญชีกับบริษัทฯ ครบ 1 ปี บริษัทฯ
จะดำเนินการประเมินวงเงินและปรับปรุงข้อมูลลูกค้าให้เป็นปัจจุบันทุกราย
ในระหว่างปีหากลูกค้าต้องการปรับวงเงิน เจ้าหน้าที่จะพิจารณาประวัติการชำระเงิน
ปริมาณการซื้อขาย และรวบรวมข้อมูลเพื่อการพิจารณาวงเงินเพิ่มเติมเพื่อนำเสนอตามขั้นตอนข้างต้น

นโยบายการควบคุมและติดตามการซื้อขายหลักทรัพย์ของลูกค้า 

บริษัทหลักทรัพย์ ทรีนีตี้ จำกัด มีมาตรการควบคุมดูแลการซื้อขายหลักทรัพย์ของลูกค้าอย่างรัดกุม
เพื่อให้ถูกต้องเป็นไปตามกฎเกณฑ์ของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์ ได้แก่
การจัดให้มีการควบคุมผู้ใช้ระบบซื้อขายหลักทรัพย์
การกำหนดหลักเกณฑ์ในการควบคุมดูแลเจ้าหน้าที่รับอนุญาต เจ้าหน้าที่การตลาด
และบุคคลอื่นที่เกี่ยวข้อง การกำหนดวงเงินให้ลูกค้าอย่างเหมาะสม
การกำหนดอำนาจอนุมัติการซื้อขายบนระบบซื้อขายหลักทรัพย์
การจัดระบบงานและช่องทางให้ลูกค้าสามารถร้องเรียนในกรณีที่เจ้าหน้าที่ปฏิบัติไม่เหมาะสม
รวมถึงการดูแลกรณีที่มีข้อผิดพลาดในการทำรายการให้ลูกค้าและแก้ไขให้เกิดความผิดพลาดลดลง
เป็นต้น นอกจากนั้นบริษัทฯ
ยังมีระเบียบปฏิบัติภายในต่างๆเพื่อควบคุมดูแลการซื้อขายและการชำระราคาของลูกค้าเพื่อไม่ให้เกิดความเสี่ยงกับบริษัทฯ
ได้แก่ การห้ามไม่ให้ลูกค้าซื้อเพิ่มเมื่อเกิดการชำระล่าช้า
รวมไปถึงการปรับลดวงเงินและการปิดบัญชี หากลูกค้ามีปัญหาในการชำระเงิน เป็นต้น

นอกจากนั้น บริษัท ทรีนีตี้ อินฟอร์เมชั่น จำกัด
ซึ่งให้บริการงานตรวจสอบและดูแลการปฏิบัติงานภายในแก่บริษัทหลักทรัพย์
จะเป็นผู้ตรวจสอบการซื้อขายของลูกค้า และการปฏิบัติงานของเจ้าหน้าที่
และแจ้งผลการตรวจสอบโดยตรงถึงกรรมการอำนวยการ คณะกรรมการบริษัท
และคณะกรรมการตรวจสอบ

  2) การให้กู้ยืมเพื่อซื้อหลักทรัพย์ในระบบเครดิตบาลานซ์ (Credit Balance)

บริษัทหลักทรัพย์ ทรีนีตี้ จำกัด เริ่มการบริการให้กู้ยืมเพื่อซื้อหลักทรัพย์ในระบบเครดิตบาลานซ์
(Credit Balance) เมื่อเดือนมกราคม 2546 บริษัทฯได้กำหนดนโยบาย
ขั้นตอนการดำเนินการและอำนาจอนุมัติให้รัดกุมและให้สอดคล้องกับสภาวะการลงทุน
ตลอดจนหลักเกณฑ์และข้อบังคับต่าง ๆ ที่เกี่ยวข้อง โดยสรุปได้ดังนี้

นโยบายการให้กู้ยืมเพื่อซื้อหลักทรัพย์

บริษัทฯ กำหนดวงเงินให้กู้ยืมแก่ลูกค้าแต่ละรายไม่เกินร้อยละ 25 ของเงินกองทุนของบริษัทฯ
และวงเงินรวมไม่เกิน 5 เท่าของเงินกองทุน

บริษัทฯได้กำหนดหลักเกณฑ์ในการพิจารณารับลูกค้าโดยวิเคราะห์ฐานะการเงินและความรู้ความเข้าใจของลูกค้าในเรื่องความเสี่ยงและวิธีการในการกู้ยืมเพื่อซื้อหลักทรัพย์
สำหรับหลักทรัพย์ที่อนุญาตให้กู้ยืม
บริษัทฯได้แต่งตั้งคณะกรรมการพิจารณาสินเชื่อเพื่อทำหน้าที่ในการพิจารณาหลักทรัพย์ที่อนุญาตให้กู้ยืมเงินโดยมีนโยบายในการคัดเลือกหลักทรัพย์ที่จะอนุญาตให้กู้ยืมจากการพิจารณาสภาพคล่องในการซื้อขายของหลักทรัพย์
ความผันผวนของราคาและปัจจัยพื้นฐานของหลักทรัพย์นั้นๆ
รวมถึงการกำหนดอัตรามาร์จิ้นของหลักทรัพย์ที่อนุญาตให้ซื้อขายตามความเสี่ยงของหลักทรัพย์เพื่อให้บริษัทฯมีหลักประกันจากลูกค้าที่เพียงพอป้องกันความเสี่ยงในการให้กู้ยืมเงิน
ในกรณีที่มีการซื้อขายหลักทรัพย์ในลักษณะกระจุกตัวในหลักทรัพย์ใดโดยพิจารณาจากวงเงินสินเชื่อรวมที่ให้ลูกค้าทุกราย
บริษัทฯ จะพิจารณาเพื่อกำหนดการห้ามซื้อหลักทรัพย์นั้นเพิ่ม อย่างไรก็ตามในปลายปี 2548
บริษัทมีนโยบายในการกระจายวงเงินให้กู้ยืมของลูกค้าให้กับบริษัทหลักทรัพย์เพื่อธุรกิจหลักทรัพย์
จำกัด (TSFC) ทำให้เกณฑ์การพิจารณาในเรื่องหลักทรัพย์ที่อนุญาตให้กู้ยืม
และการกำหนดอัตรามาร์จิ้น ขึ้นกับนโยบายของ TSFC เป็นหลัก

นโยบายในการรับลูกค้าและอนุมัติวงเงินซื้อหลักทรัพย์ให้ลูกค้า 

เมื่อลูกค้าแสดงความจำนงที่จะขอวงเงินระบบเครดิตบาลานซ์
เจ้าหน้าที่การตลาดต้องจัดให้มีข้อมูลของลูกค้าตามที่บริษัทฯ กำหนด
และต้องทำความเข้าใจกับลูกค้าเกี่ยวกับการลงทุน ประวัติการลงทุน
และประวัติการกู้ยืมเงินเพื่อซื้อหลักทรัพย์
ความพร้อมและความเข้าใจในการปฏิบัติตามกฎระเบียบเกี่ยวกับการกู้ยืมเงินเพื่อซื้อหลักทรัพย์
โดยให้ลูกค้าลงนามในแบบข้อชี้แจงสำหรับการเปิดบัญชีซื้อขายระบบเครดิตบาลานซ์
ก่อนดำเนินการและนำเสนอเพื่อขออนุมัติวงเงินตามขั้นตอนการเปิดบัญชี
ทั้งนี้การพิจารณาวงเงินให้ลูกค้าจะพิจารณาวงเงินรวมทุกประเภท สำหรับบัญชีที่มีกับบริษัทฯ

นโยบายการควบคุมและติดตามการซื้อขายหลักทรัพย์ของลูกค้า

บริษัทฯ กำหนดนโยบายการควบคุมและติดตามการซื้อขายหลักทรัพย์ของลูกค้า
และเพิ่มเติมขั้นตอนปฏิบัติในเรื่องต่อไปนี้

1.  การวางหลักประกัน การเรียกหลักประกันและการบังคับชำระหนี้

  บริษัทฯ รับเฉพาะเงินสดและหลักทรัพย์จดทะเบียนเป็นหลักประกันเท่านั้น
  และกำหนดให้เจ้าหน้าที่การตลาดและเจ้าหน้าที่ฝ่ายปฏิบัติการสอบทานความเพียงพอของหลักประกันของลูกค้าทุกวันโดยใช้ราคาหุ้นที่ซื้อขายล่าสุด
  หากต้องมีการบังคับชำระหนี้
  บริษัทฯได้ให้อำนาจฝ่ายปฏิบัติการดำเนินการบังคับขายหลักทรัพย์ของลูกค้าได้หากเจ้าหน้าที่การตลาดไม่ได้บังคับขายตามข้อกำหนดของบริษัทฯ

2.  การดูแลหลักประกันและทรัพย์สินของลูกค้า

  บริษัทฯ แยกหลักประกันของลูกค้าจากบัญชีของบริษัทฯ
  และปฏิบัติต่อทรัพย์สินของลูกค้าตามประกาศคณะกรรมการกำกับหลักทรัพย์และตลาดหลักทรัพย์

  3) การค้าหลักทรัพย์

บริษัทฯมีการลงทุนในตราสารหนี้ทั้งตราสารหนี้ระยะสั้นอายุไม่เกิน 90 วัน และตราสารหนี้ระยะยาว เช่น พันธบัตร หุ้นกู้ รวมถึงการลงทุนในหลักทรัพย์จดทะเบียนเพื่อค้า นอกจากนั้น ในปี 2546 บริษัทฯได้ลงทุนในกองทุนรวมซึ่งจัดตั้งร่วมกับตลาดหลักทรัพย์แห่งประเทศไทย ซึ่งมีวัตถุประสงค์ลงทุนในหลักทรัพย์จดทะเบียนเพื่อเสริมสภาพคล่องของตลาดหลักทรัพย์ 

ในปี 2548 บริษัทฯมีรายได้จากการลงทุนในตราสารหนี้ทั้งสิ้น 17 ล้านบาท
ซึ่งรวมทั้งกำไรจากการซื้อขายและรายได้ดอกเบี้ยจากการลงทุน ณ วันที่ 31 ธันวาคม 2548
บริษัทฯมีเงินลงทุนในตราสารหนี้เพื่อค้าและเผื่อขายจำนวน 187.24 ล้านบาท
และมีเงินลงทุนในกองทุนรวมจำนวน 25 ล้านบาท ซึ่งมีกำไรที่ยังไม่เกิดขึ้น ณ วันที่ 31 ธันวาคม
2548 จำนวน 2.51 ล้านบาทที่บันทึกไว้ในส่วนของผู้ถือหุ้น

สำหรับปี 2549 บริษัทฯมีรายได้จากการลงทุนในตราสารหนี้ทั้งสิ้น 22 ล้านบาท
ซึ่งรวมทั้งกำไรจากการซื้อขายและรายได้ดอกเบี้ยจากการลงทุน ณ วันที่ 31 ธันวาคม 2549
บริษัทฯมีเงินลงทุนในตราสารหนี้เพื่อค้าและเผื่อขายจำนวน 395.09 ล้านบาท
และมีเงินลงทุนในกองทุนรวมจำนวน 25 ล้านบาท ซึ่งมีขาดทุนที่ยังไม่เกิดขึ้น ณ วันที่ 31 ธันวาคม
2549 จำนวน 0.75 ล้านบาทที่บันทึกไว้ในส่วนของผู้ถือหุ้น

นโยบายการการลงทุนของบริษัทฯ

การลงทุนและการค้าหลักทรัพย์ของบริษัทฯ สามารถแบ่งตามประเภทของตราสารได้ดังนี้

1. เงินฝาก ตั๋วเงินที่สถาบันการเงินเป็นผู้ออก ตั๋วเงินคลัง
พันธบัตรรัฐบาลหรือรัฐวิสาหกิจที่มีอายุการไถ่ถอนไม่เกิน 3 ปี นับแต่วันที่ลงทุน

  2. ตราสารหนี้ภาคเอกชน หรือหน่วยลงทุน

3. หลักทรัพย์ประเภทพันธบัตรรัฐบาล พันธบัตรรัฐวิสาหกิจ
หรือตราสารแสดงสิทธิในหนี้ที่รัฐบาลค้ำประกัน ที่มีอายุไถ่ถอนเกิน 3 ปีนับแต่วันที่ลงทุน

4. หลักทรัพย์จดทะเบียนในตลาดหลักทรัพย์

5. หลักทรัพย์มิใช่หลักทรัพย์จดทะเบียนในตลาดหลักทรัพย์

  6. หลักทรัพย์ประเภทอื่นนอกเหนือจากข้างต้น

บริษัทฯ มีนโยบายการลงทุนและค้าหลักทรัพย์ที่มีสภาพคล่องสูง โดยบริษัทฯ
จะทำการศึกษาและคัดเลือกหลักทรัพย์ที่มีพื้นฐานและผลการดำเนินงานที่ดี มีบทวิเคราะห์สนับสนุน
และได้รับผลตอบแทนที่ดีตามสภาพของตลาด
โดยลักษณะการลงทุนและค้าหลักทรัพย์จะขึ้นกับสภาวะตลาด

นโยบายการควบคุมดูแลการลงทุน

คณะกรรมการบริษัท ทรีนีตี้ วัฒนา จำกัด (มหาชน)
จะเป็นผู้อนุมัติวงเงินลงทุนของบริษัทและบริษัทในกลุ่ม
รวมทั้งอนุมัติระเบียบวิธีปฏิบัติและการบริหารความเสี่ยงเกี่ยวกับการลงทุน
นอกจากนั้นได้แต่งตั้งคณะกรรมการพิจารณาการลงทุน
เพื่อควบคุมดูแลการลงทุนให้เป็นไปตามระเบียบและขั้นตอนปฏิบัติที่ได้รับอนุมัติ
และควบคุมกำกับดูแลความเสี่ยงในการลงทุนให้เหมาะสม
รวมถึงการพิจารณาอนุมัติกรอบการลงทุนของผู้ดูแลบัญชีเงินลงทุนของบริษัท
(โปรดดูรายละเอียดในส่วนที่ 2 ข้อ 9
หัวข้อคณะกรรมการพิจารณาการลงทุนและคณะกรรมการตราสารหนี้)
และจัดให้มีฝ่ายบริหารความเสี่ยงและข้อมูลการจัดการ
ซึ่งทำหน้าที่ติดตามควบคุมให้มีการรายงานและแก้ไขกรณีที่การลงทุนไม่อยู่ในกรอบที่ได้รับการอนุมัติ

นโยบายการตั้งสำรองค่าเผื่อการด้อยค่าของเงินลงทุน

บริษัทหลักทรัพย์ ทรีนีตี้ จำกัด
มีนโยบายการบันทึกเงินลงทุนและการตั้งสำรองค่าเผื่อการด้อยค่าเช่นเดียวกับบริษัท ทรีนีตี้ วัฒนา
จำกัด (มหาชน)

  4) การเป็นที่ปรึกษาการลงทุน

บริษัทฯ ให้บริการด้านที่ปรึกษาการลงทุนควบคู่กับการให้บริการนายหน้าซื้อขายหลักทรัพย์
โดยจะทำหน้าที่ในการให้คำแนะนำเกี่ยวกับการลงทุนซื้อขายหลักทรัพย์ให้กับลูกค้า ปัจจุบันบริษัทฯ
ยังไม่มีการคิดค่าธรรมเนียมในการให้คำปรึกษาการลงทุนแต่อย่างใด บริษัทฯ
ได้รับความเห็นชอบระบบงานที่ปรึกษาการลงทุนแล้วตั้งแต่เมื่อวันที่ 5 พฤศจิกายน 2546 ดังนั้น
บริษัทฯ สามารถให้คำแนะนำผ่านสื่อต่างๆได้ ในฐานะที่ปรึกษาการลงทุน

  5) การจัดจำหน่ายหลักทรัพย์ และการให้บริการยืมและให้ยืมหลักทรัพย์

บริษัทหลักทรัพย์ ทรีนีตี้ จำกัด
มีการให้บริการด้านการจัดจำหน่ายและรับประกันการจัดจำหน่ายหลักทรัพย์แก่บริษัทต่างๆที่ประสงค์จะเสนอขายหลักทรัพย์ทั้งตราสารหนี้และตราสารทุน
โดยมีเจ้าหน้าที่ที่ผ่านการทดสอบความรู้ของการเป็นที่ปรึกษาทางการเงินของสำนักงาน ก.ล.ต.
และมีคุณสมบัติเป็นผู้ควบคุมการปฏิบัติงาน ก่อนที่บริษัทฯจะรับเป็นผู้จัดจำหน่ายหลักทรัพย์รายใด
จะต้องผ่านการพิจารณาและวิเคราะห์รายละเอียดเกี่ยวกับหลักทรัพย์ ราคาเสนอขาย สภาวะตลาด
และทดสอบความต้องการของลูกค้าและผู้ลงทุน จากนั้นจึงนำเสนอผู้มีอำนาจอนุมัติตามลำดับชั้น เช่น
ผู้บริหารฝ่าย กรรมการอำนวยการ คณะกรรมการจัดการกองทุน

เดือนมกราคม 2548 บริษัทหลักทรัพย์ ทรีนีตี้ จำกัด
ได้รับใบอนุญาตประกอบธุรกิจยืมและให้ยืมหลักทรัพย์
โดยมีขอบเขตจำกัดเฉพาะการยืมและให้ยืมหลักทรัพย์เพื่อส่งมอบหลักทรัพย์ที่จัดสรรเกินจำนวนในการจัดจำหน่ายหลักทรัพย์
ก่อนการดำเนินการเพื่อให้บริการยืมและให้ยืมหลักทรัพย์ บริษัทฯ
จะวิเคราะห์ความเสี่ยงของคู่สัญญาให้แน่ใจว่าในการยืมและให้ยืมดังกล่าว
คู่สัญญาสามารถส่งมอบหลักทรัพย์ให้บริษัทฯ ได้ และบริษัทฯ
จะต้องดำรงหลักประกันให้แก่ผู้ให้ยืมตลอดระยะเวลาที่ยืมตามที่สำนักงาน ก.ล.ต. กำหนด
รวมทั้งจัดเตรียมหลักทรัพย์เพื่อคืนให้ผู้ให้ยืมได้ตามกำหนดเวลาอย่างครบถ้วน ในปี 2548 บริษัทฯ
มีการให้บริการยืมและให้ยืมหลักทรัพย์เพื่อการจัดสรรหุ้นส่วนเกินจำนวน 1 ราย ส่วนปี 2549
บริษัทฯ ไม่มีการให้บริการยืมและให้ยืมหลักทรัพย์เพื่อการจัดสรรหุ้นส่วนเกิน

  6) การเป็นที่ปรึกษาทางการเงิน

ปัจจุบันบริษัทหลักทรัพย์ ทรีนีตี้ จำกัด
ได้รับความเห็นชอบให้ดำเนินธุรกิจการเป็นที่ปรึกษาทางการเงินตามขอบเขตที่สำนักงานคณะกรรมการกำกับหลักทรัพย์และตลาดหลักทรัพย์กำหนดเป็นระยะเวลา
5 ปี ตั้งแต่วันที่ 8 สิงหาคม 2545

  7) การจัดการกองทุนส่วนบุคคล

บริษัทหลักทรัพย์ ทรีนีตี้ จำกัด ได้รับใบอนุญาตประกอบธุรกิจจัดการกองทุนส่วนบุคคลในเดือนสิงหาคม
2548 และเริ่มประกอบธุรกิจในเดือนพฤศจิกายน 2548 โดยบริษัทฯ จัดให้มีระบบงานที่มีความพร้อม
มีการแบ่งแยกหน้าที่ระหว่างผู้จัดการกองทุน และฝ่ายปฏิบัติการที่ชัดเจนและเหมาะสม
โดยฝ่ายปฏิบัติการจะเป็นผู้ดูแลและติดต่อกับผู้รับฝากทรัพย์สิน รวมทั้งตรวจสอบรายการ
จัดทำรายงาน และกระทบยอดทรัพย์สินกับผู้รับฝากทรัพย์สิน ในการควบคุมดูแลการลงทุน
คณะกรรมการบริษัทฯ
ได้มอบหมายให้คณะกรรมการจัดการกองทุนเป็นผู้ดูแลและกำหนดกรอบการลงทุนที่เหมาะสม
รวมทั้งประเมินผลการลงทุนในภาพรวมเพื่อให้คำแนะนำการลงทุนที่เหมาะสม
(โปรดดูรายละเอียดในส่วนที่ 2 ข้อ 9 หัวข้อคณะกรรมการจัดการกองทุน)

ณ วันที่ 31 ธันวาคม 2549 บริษัทฯ มีลูกค้าที่ใช้บริการการจัดการกองทุนส่วนบุคคลจำนวน 13 ราย
เพิ่มขึ้นจากปี 2548 ซึ่งมีจำนวน 8 ราย โดยมีมูลค่าสินทรัพย์สุทธิรวม 312 ล้านบาท

  8) การเป็นตัวแทนซื้อขายสัญญาซื้อขายล่วงหน้า

บริษัทหลักทรัพย์ ทรีนีตี้ จำกัด
ได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์ในการให้บริการด้านผู้ติดต่อผู้ลงทุนแก่บริษัท
ทรีนีตี้ โพลาริส ฟิวเจอร์ส จำกัด เพื่อให้คำแนะนำลูกค้าที่สนใจซื้อขายสัญญาซื้อขายล่วงหน้า
และทำหน้าที่ตัวแทนสัญญาซื้อขายล่วงหน้ากับลูกค้าในการส่งคำสั่งซื้อขาย การติดต่อเพื่อชำระราคา
รวมถึงงานบริการด้านปฏิบัติการสำหรับสัญญาซื้อขายล่วงหน้า ซึ่งบริษัทฯ
จัดให้มีนโยบายการรับลูกค้าและการติดตามและควบคุมดูแลการซื้อขายของลูกค้าเช่นเดียวกับที่บริษัท
ทรีนีตี้ โพลาริส ฟิวเจอร์ส จำกัด ได้รับความเห็นชอบในระบบงานดังกล่าว
(โปรดดูรายละเอียดการดำเนินธุรกิจของบริษัท ทรีนีตี้ โพลาริส ฟิวเจอร์ส จำกัด)

ค) บริษัท ทรีนีตี้ แอ๊ดไวซอรี่ 2001 จำกัด

บริษัท ทรีนีตี้ แอ๊ดไวซอรี่ 2001 จำกัด ดำเนินธุรกิจด้านที่ปรึกษาทางการเงิน
และงานด้านวาณิชธนกิจ โดยบริษัทฯ
ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ให้ดำเนินการเป็นที่ปรึกษาทางการเงินตามขอบเขตที่สำนักงานคณะกรรมการกำกับหลักทรัพย์และตลาดหลักทรัพย์กำหนดเป็นระยะเวลา
5 ปี นับตั้งแต่วันที่ 22 พฤษภาคม 2544 จนถึงวันที่ 21 พฤษภาคม 2549 และบริษัทฯ
ได้รับความเห็นชอบจากสำนักงาน ให้บริษัทฯ ดำเนินธุรกิจด้านที่ปรึกษาทางการเงินต่อไปอีก 5 ปี
โดยจะสิ้นสุดความเห็นชอบในวันที่ 21 พฤษภาคม 2554 ปัจจุบันบริษัทฯ
มีบุคลากรที่มีประสบการณ์และมีความรู้ความสามารถในงานด้านวาณิชธนกิจจำนวน 14 คน
โดยในจำนวนนี้มีเจ้าหน้าที่ที่ผ่านการทดสอบความรู้ของการเป็นที่ปรึกษาทางการเงินของสำนักงาน
ก.ล.ต. และมีคุณสมบัติเป็นผู้ควบคุมการปฏิบัติงานจำนวน 7 คน
บริษัทมีการให้บริการที่ปรึกษาทางการเงินหลากหลายรูปแบบ ได้แก่
ที่ปรึกษาทางการเงินในการออกและเสนอขายหลักทรัพย์
การนำหลักทรัพย์เข้าจดทะเบียนในตลาดหลักทรัพย์แห่งประเทศไทย
ที่ปรึกษาในการซื้อหรือควบกิจการ (Merger & Acquisitions)
ที่ปรึกษาและตัวกลางในการจัดหาผู้ร่วมทุน
ที่ปรึกษาทางการเงินในโครงการแปลงสินทรัพย์เป็นหลักทรัพย์
ที่ปรึกษาในการปรับโครงสร้างบริษัทและจัดหาแหล่งเงินทุน ที่ปรึกษาในการประเมินมูลค่าหุ้น
รวมทั้งเป็นที่ปรึกษาในการให้คำแนะนำด้านต่างๆที่เกี่ยวกับตลาดเงิน
ตลาดทุนและภาวะเศรษฐกิจอุตสาหกรรมโดยรวม
ตลอดจนการให้คำแนะนำเกี่ยวกับกฎระเบียบที่เกี่ยวข้องกับสำนักงานคณะกรรมการกำกับหลักทรัพย์และตลาดหลักทรัพย์และตลาดหลักทรัพย์แห่งประเทศไทย
และหน่วยงานอื่นๆ ที่เกี่ยวข้อง

ทั้งนี้ในการให้บริการที่ปรึกษาทางการเงินจะมุ่งเน้นที่จะให้บริการที่มีประสิทธิภาพ
และเสนอรูปแบบการบริการที่เอื้อประโยชน์สูงสุดให้กับลูกค้า
รวมทั้งการสร้างโอกาสในการเสนอบริการที่ต่อเนื่องให้กับลูกค้าเพื่อเป็นการรักษาฐานลูกค้าให้กลับมาใช้บริการของบริษัทฯ
อีกในอนาคต

นอกจากนี้ บริษัทฯ ยังได้จดทะเบียนเป็นที่ปรึกษาประเภท ก
กับศูนย์ข้อมูลที่ปรึกษาของกระทรวงการคลัง
เพื่อให้บริการในฐานะปรึกษาสาขาการเงินให้แก่หน่วยงานต่างๆ ทั้งภาครัฐและเอกชน

ง) บริษัท ทรีนีตี้ อินฟอร์เมชั่น จำกัด

บริษัท ทรีนีตี้ อินฟอร์เมชั่น จำกัด เป็นบริษัทที่จัดตั้งเพื่อให้บริการเกี่ยวกับด้านการเงินและบัญชี
ตรวจสอบ คอมพิวเตอร์ และทรัพยากรบุคคล รวมทั้งงานด้านธุรการอื่นๆ
รวมทั้งการตรวจสอบและดูแลการปฏิบัติงานภายในให้กับบริษัทในกลุ่มทั้งหมด โดยบริษัทฯ
ได้มีการทำสัญญาระหว่างกันดังนี้

สัญญา ระหว่าง บริษัท ทรีนีตี้ อินฟอร์เมชั่น จำกัด กับ บริษัทหลักทรัพย์ ทรีนีตี้ จำกัด

+--------------+-------------------------------------------------------+
| คู่สัญญา:       | บริษัท ทรีนีตี้ อินฟอร์เมชั่น จำกัด : ผู้ให้บริการ                   |
|              |                                                       |
|              | บริษัทหลักทรัพย์ ทรีนีตี้ จำกัด : ผู้รับบริการ                      |
+--------------+-------------------------------------------------------+
| สัญญาจ้างบริการ | ขอบเขตการให้บริการ                                      |
| :            |                                                       |
|              | -   ให้บริการเกี่ยวกับการเงินและการบัญชี                      |
|              |                                                       |
|              | -   ให้บริการเกี่ยวกับการตรวจสอบและดูแลการปฏิบัติงานภายใน      |
|              |                                                       |
|              | -   ให้บริการเกี่ยวกับงานด้านทรัพยากรบุคคล และด้านธุรการ        |
|              |                                                       |
|              | -   ให้บริการเกี่ยวกับการประชาสัมพันธ์                        |
|              |                                                       |
|              | -   ให้บริการเกี่ยวกับงานธุรการ                             |
|              |                                                       |
|              |     อายุสัญญา 1 ปี และมีผลต่อเนื่องไปอีกคราวละ 1 ปี            |
|              |     หากไม่มีการบอกเลิกสัญญา                               |
|              |                                                       |
|              |     ค่าธรรมเนียมปี 2549 จำนวน 36 ล้านบาท                  |
+--------------+-------------------------------------------------------+
| สัญญาให       | ขอบเขตการให้บริการ                                      |
| ้บริการเกี่ยวกับร |                                                       |
| ะบบคอมพิวเตอร์ | -   ให้บริการติดตั้งระบบซื้อขายหลักทรัพย์และวิเคราะห์ข้อมูล         |
| :            |     ทดสอบและดูแลระบบ                                   |
|              |                                                       |
|              | -   ให้บริการกำหนดมาตรฐานเครื่องคอมพิวเตอร์                 |
|              |     ระบบเทคโนโลยีและอุปกรณ์สื่อสารต่างๆ                     |
|              |                                                       |
|              | -   ให้บริการดูแล ตรวจซ่อม                                |
|              |                                                       |
|              |    บำรุงรักษาและแก้ไขปัญหาต่างๆที่อาจจะเกิดกับระบบซื้อขายหลักทรัพย์ |
|              |                                                       |
|              | -   จัดหาบุคลากรให้เพียงพอ                                |
|              |     และเหมาะสมและมีคุณสมบัติตามผู้ว่าจ้างต้องการ               |
|              |     เพื่อให้การดำเนินงานมีประสิทธิภาพ                        |
|              |                                                       |
|              | -   จัดให้มีเจ้าหน้าที่บริการลูกค้า (Customer Support)          |
|              |     เข้ารับผิดชอบงานที่รับจ้างอย่างสม่ำเสมอ                    |
|              |                                                       |
|              |     อายุสัญญา 1 ปี และมีผลต่อเนื่องไปอีกคราวละ 1 ปี            |
|              |     หากไม่มีการบอกเลิกสัญญา                               |
|              |                                                       |
|              |     ค่าธรรมเนียม รวมอยู่ในสัญญาจ้างบริการ                    |
+--------------+-------------------------------------------------------+

สัญญา ระหว่าง บริษัท ทรีนีตี้ อินฟอร์เมชั่น จำกัด กับ บริษัท ทรีนีตี้ แอ๊ดไวซอรี่ 2001 จำกัด

+--------------+-------------------------------------------------------+
| คู่สัญญา:       | บริษัท ทรีนีตี้ อินฟอร์เมชั่น จำกัด : ผู้ให้บริการ                   |
|              |                                                       |
|              | บริษัท ทรีนีตี้ แอ๊ดไวซอรี่ 2001 จำกัด : ผู้รับบริการ               |
+--------------+-------------------------------------------------------+
| สัญญาจ้างบริการ | ขอบเขตการให้บริการ                                      |
| :            |                                                       |
|              | -   ให้บริการเกี่ยวกับการเงินและการบัญชี                      |
|              |                                                       |
|              | -   ให้บริการเกี่ยวกับการตรวจสอบและดูแลการปฏิบัติงานภายใน      |
|              |                                                       |
|              | -   ให้บริการเกี่ยวกับงานด้านทรัพยากรบุคคล และด้านธุรการ        |
|              |                                                       |
|              | -   ให้บริการเกี่ยวกับการประชาสัมพันธ์ และงานธุรการ            |
|              |                                                       |
|              | -   ให้บริการเกี่ยวกับงานคอมพิวเตอร์                         |
|              |                                                       |
|              | อายุสัญญา 1 ปี และมีผลต่อเนื่องไปอีกคราวละ 1 ปี                |
|              | หากไม่มีการบอกเลิกสัญญา                                   |
|              |                                                       |
|              | ค่าธรรมเนียมปี 2549 จำนวน 2.4 ล้านบาท                     |
+--------------+-------------------------------------------------------+

สัญญา ระหว่าง บริษัท ทรีนีตี้ อินฟอร์เมชั่น จำกัด กับ บริษัท ทรีนีตี้ โพลาริส ฟิวเจอร์ส จำกัด

+--------------+-------------------------------------------------------+
| คู่สัญญา:       | บริษัท ทรีนีตี้ อินฟอร์เมชั่น จำกัด : ผู้ให้บริการ                   |
|              |                                                       |
|              | บริษัท ทรีนีตี้ โพลาริส ฟิวเจอร์ส จำกัด : ผู้รับบริการ              |
+--------------+-------------------------------------------------------+
| สัญญาจ้างบริการ | ขอบเขตการให้บริการ                                      |
| :            |                                                       |
|              | -   ให้บริการเกี่ยวกับงานบริหารความเสี่ยง                     |
|              |                                                       |
|              | -   ให้บริการเกี่ยวกับการเงินและการบัญชี                      |
|              |                                                       |
|              | -   ให้บริการเกี่ยวกับการตรวจสอบและดูแลการปฏิบัติงานภายใน      |
|              |                                                       |
|              | -   ให้บริการเกี่ยวกับงานด้านทรัพยากรบุคคล และด้านธุรการ        |
|              |                                                       |
|              | -   ให้บริการเกี่ยวกับการประชาสัมพันธ์                        |
|              |                                                       |
|              | -   ให้บริการเกี่ยวกับงานธุรการ                             |
|              |                                                       |
|              | -   ให้บริการงานเกี่ยวกับระบบคอมพิวเตอร์                     |
|              |                                                       |
|              |     อายุสัญญา 1 ปี และมีผลต่อเนื่องไปอีกคราวละ 1 ปี            |
|              |     หากไม่มีการบอกเลิกสัญญา                               |
|              |                                                       |
|              |     ค่าธรรมเนียมปี 2549 จำนวน 0.94 ล้านบาท                |
+--------------+-------------------------------------------------------+

นอกจากนี้ บริษัท ทรีนีตี้ อินฟอร์เมชั่น จำกัด ได้ลงทุนในบริษัทร่วม ได้แก่ บริษัท แอสเซท แบค
โฮลดิ้งส์ จำกัด โดยการเข้าถือหุ้นในบริษัทดังกล่าว ในสัดส่วนการถือหุ้นร้อยละ 49.95 บริษัท
แอสเซท แบค โฮลดิ้งส์
จำกัดมีวัตถุประสงค์การจัดตั้งหลักเพื่อดำเนินธุรกิจในการทำหน้าที่แปลงสินทรัพย์เป็นหลักทรัพย์ให้แก่บริษัทอื่น
(Securitization) โดยได้ลงทุนในบริษัทย่อยจำนวน 6 แห่ง (รายละเอียดเงินลงทุนตามหัวข้อ
5.6 เรื่องนโยบายการลงทุนในบริษัทย่อยและบริษัทร่วมและการควบคุมดูแลบริษัทย่อยและบริษัทร่วม)
ทั้งนี้ นโยบายเบื้องต้นในการแปลงสินทรัพย์เป็นหลักทรัพย์ได้แก่ 1)
สินทรัพย์ที่จะนำมาแปลงเป็นหลักทรัพย์จะต้องมีมูลค่าหลักประกันที่สูงกว่ามูลค่าหลักทรัพย์ 2)
มีการกันเงินสำรองเพียงพอเพื่อชำระต้นทุน และค่าใช้จ่ายของหลักทรัพย์ 3)
มีการจัดอันดับเครดิตตราสารโดยบริษัทจัดอันดับเครดิตก่อนที่จะเสนอขายต่อนักลงทุน 4)
มีสถาบันการเงินทำหน้าที่เพื่อสนับสนุนสภาพคล่องในการชำระคืนเงินต้นของหลักทรัพย์ รวมถึง 5)
จัดให้มีการทำ interest rate swap
เพื่อประกันความเสี่ยงที่เกิดขึ้นจากความผันผวนของอัตราดอกเบี้ยจ่ายของหลักทรัพย์ ทั้งนี้ ปัจจุบัน
หลักทรัพย์จากการแปลงสินทรัพย์ดังกล่าว ได้แก่ หุ้นกู้ระยะยาว และหุ้นกู้ระยะสั้น

ด้วยนโยบายการแปลงสินทรัพย์เป็นหลักทรัพย์ดังกล่าวข้างต้น กลุ่มบริษัท แอสเซท แบค โฮลดิ้งส์
จำกัดมีการคุ้มครองป้องกันความเสี่ยงด้านสภาพคล่องของหลักทรัพย์
โดยการรับชำระหนี้ของสินทรัพย์ซึ่งมีจำนวนสูงกว่าหลักทรัพย์ที่ออกเสนอขาย
และมีการสนับสนุนสภาพคล่องโดยสถาบันการเงินดังกล่าว ดังนั้น จึงไม่ทำให้บริษัทฯ
มีความเสี่ยงจากธุรกรรมดังกล่าว

จ) บริษัท ทรีนีตี้ โพลาริส ฟิวเจอร์ส จำกัด

บริษัท ทรีนีตี้ โพลาริส ฟิวเจอร์ส จำกัด ดำเนินธุรกิจตัวแทนสัญญาซื้อขายล่วงหน้า ตั้งแต่วันที่ 28
เมษายน 2549 โดยมีส่วนแบ่งตลาดมูลค่าการซื้อขายหลักทรัพย์ในปี 2549 ดังนี้

ตารางแสดงส่วนแบ่งตลาดมูลค่าซื้อขายสัญญาซื้อขายล่วงหน้า

+--------------------------------------------------------+-------------+
| มูลค่าการซื้อขายสัญญาซื้อขายล่วงหน้า                            | ปี 2549      |
+--------------------------------------------------------+-------------+
| ตลาดอนุพันธ์ (สัญญา)                                       | 198,737     |
+--------------------------------------------------------+-------------+
| บริษัท (สัญญา)                                            | 36,735      |
+--------------------------------------------------------+-------------+
| ส่วนแบ่งตลาดของบริษัท (ร้อยละ)                              | 9.24        |
+--------------------------------------------------------+-------------+

  ที่มา : บริษัท ตลาดอนุพันธ์ (ประเทศไทย) จำกัด (มหาชน)

บริษัทฯให้บริการด้านตัวแทนซื้อขายสัญญาซื้อขายล่วงหน้ากับลูกค้า โดยหลักเป็นบุคคลธรรมดา
โดยในปี 2549 มีลูกค้าจำนวน 456 ราย ทั้งนี้บริษัทฯ ได้กำหนดนโยบายในการรับลูกค้า
การอนุมัติและการปรับวงเงินซื้อขายสัญญาซื้อขายล่วงหน้าให้ลูกค้า
รวมถึงนโยบายในการควบคุมและติดตามการซื้อขายสัญญาซื้อขายล่วงหน้าของลูกค้าดังนี้

นโยบายในการรับลูกค้าและอนุมัติวงเงินให้ลูกค้า 

บริษัท ทรีนีตี้ โพลาริส ฟิวเจอร์ส จำกัด มีนโยบายในการคัดเลือกลูกค้าที่มีคุณภาพ
มีความรู้ความเข้าใจในการลงทุนในสัญญาซื้อขายล่วงหน้า และมีประวัติการเงินดี ทั้งนี้ บริษัทฯ
มีนโยบายในการรับลูกค้าและกำหนดขอบเขตและอำนาจอนุมัติวงเงินซื้อหลักทรัพย์ให้ลูกค้าตามเกณฑ์
ดังนี้

บุคคลธรรมดา พิจารณาจากความมั่นคงของหน้าที่การงาน รายได้ต่างๆที่เพียงพอ
รวมทั้งความสามารถในการชำระเงินในวงเงินที่ได้รับอนุมัติได้
โดยต้องมีเอกสารประกอบการพิจารณา ได้แก่ สำเนาบัตรประจำตัวประชาชน
หรือสำเนาหนังสือเดินทาง สำเนาทะเบียนบ้าน สำเนาสมุดคู่ฝากบัญชีออมทรัพย์ หรือ Bank
Statement หรือข้อมูลแสดงฐานะการเงินอื่น

นิติบุคคล/ ลูกค้าสถาบันการเงิน พิจารณาจากฐานะการเงิน กลุ่มผู้ถือหุ้น
ผู้บริหารและตลอดจนความมั่นคงและผลประกอบการที่ดีของธุรกิจ
โดยต้องมีเอกสารประกอบการพิจารณาได้แก่
สำเนาบัตรประชาชนหรือสำเนาหนังสือเดินทางของผู้มีอำนาจกระทำการแทน
สำเนาหนังสือรับรองการจดทะเบียนหุ้นส่วนของบริษัท งบการเงินย้อนหลัง หรือ Bank Statement

เจ้าหน้าที่การตลาดต้องจัดให้มีข้อมูลของลูกค้าตามที่บริษัทฯกำหนด
และต้องทำความเข้าใจกับลูกค้าเกี่ยวกับการลงทุน ประวัติการลงทุน
ความพร้อมและความเข้าใจในการปฏิบัติตามกฎระเบียบเกี่ยวกับการซื้อขายสัญญาซื้อขายล่วงหน้า
โดยให้ลูกค้าลงนามในข้อชี้แจงสำหรับการเปิดบัญชีซื้อขายสัญญาซื้อขายล่วงหน้าก่อนดำเนินการและนำเสนอเพื่อขออนุมัติวงเงินตามขั้นตอนการเปิดบัญชี
ทั้งนี้การพิจารณาวงเงินให้ลูกค้าจะพิจารณาวงเงินรวมทุกประเภท สำหรับบัญชีที่มีกับบริษัทฯ

นโยบายการควบคุมและติดตามการซื้อขายสัญญาซื้อขายล่วงหน้าของลูกค้า 

บริษัท ทรีนีตี้ โพลาริส ฟิวเจอร์ส จำกัด มีมาตรการควบคุมดูแลการซื้อขายของลูกค้าอย่างรัดกุม
เพื่อให้ถูกต้องเป็นไปตามกฎเกณฑ์ของตลาดอนุพันธ์
และสำนักงานคณะกรรมการกำกับหลักทรัพย์และตลาดหลักทรัพย์
เช่นเดียวกับการเป็นนายหน้าซื้อขายหลักทรัพย์
โดยเจ้าหน้าที่ของบริษัทหลักทรัพย์ที่ดูแลลูกค้าที่ซื้อขายสัญญาซื้อขายล่วงหน้า
ต้องปฏิบัติตามเกณฑ์ที่บริษัทฯ กำหนดเช่นกัน ได้แก่ การจัดให้มีการควบคุมผู้ใช้ระบบซื้อขาย
การกำหนดหลักเกณฑ์ในการควบคุมดูแลเจ้าหน้าที่รับอนุญาต เจ้าหน้าที่การตลาด
และบุคคลอื่นที่เกี่ยวข้อง การกำหนดวงเงินให้ลูกค้าอย่างเหมาะสม
การกำหนดอำนาจอนุมัติการซื้อขายบนระบบซื้อขาย
การจัดระบบงานและช่องทางให้ลูกค้าสามารถร้องเรียนในกรณีที่เจ้าหน้าที่ปฏิบัติไม่เหมาะสม
รวมถึงการดูแลกรณีที่มีข้อผิดพลาดในการทำรายการให้ลูกค้าและแก้ไขให้เกิดความผิดพลาดลดลง
เป็นต้น นอกจากนั้นบริษัทฯ
ยังมีระเบียบปฏิบัติภายในต่างๆเพื่อควบคุมดูแลการชำระราคาของลูกค้าเพื่อไม่ให้เกิดความเสี่ยงกับบริษัทฯ
ได้แก่
การติดตามให้ลูกค้านำเงินมาวางเพิ่มเมื่อเกิดผลขาดทุนถึงระดับที่กำหนดและเงินที่วางไว้ไม่เพียงพอ
รวมไปถึงการปรับลดวงเงินและการปิดบัญชี หากลูกค้ามีปัญหาในการชำระเงิน เป็นต้น

นอกจากนั้น บริษัท ทรีนีตี้ อินฟอร์เมชั่น จำกัด
ซึ่งให้บริการงานตรวจสอบและดูแลการปฏิบัติงานภายในแก่บริษัทหลักทรัพย์และบริษัท ทรีนีตี้ โพลาริส
ฟิวเจอร์ส จำกัด จะเป็นผู้ตรวจสอบการซื้อขายของลูกค้า และการปฏิบัติงานของเจ้าหน้าที่
และแจ้งผลการตรวจสอบโดยตรงถึงกรรมการอำนวยการ คณะกรรมการบริษัท
และคณะกรรมการตรวจสอบ

3.2 การตลาดและภาวะการแข่งขัน

3.2.1 ภาวะตลาดและการแข่งขันในธุรกิจหลักทรัพย์

มูลค่าการซื้อขายหลักทรัพย์เฉลี่ยต่อวันในปี 2549 มีจำนวน 16,326 ล้านบาท ลดลงในอัตราร้อยละ
1.66 เทียบกับมูลค่าการซื้อขายเฉลี่ยต่อวันในปี 2548 ในขณะที่ดัชนีตลาดหลักทรัพย์ลดลงจาก 714
จุด ณ วันทำการสุดท้ายของปี 2548 เป็น 679 จุด ณ วันทำการสุดท้ายของปี 2549
ทั้งนี้มูลค่าการซื้อขายของนักลงทุนต่างประเทศมีสัดส่วนที่เพิ่มสูงขึ้นมากจากร้อยละ 27.66 ในปี
2548 เป็นร้อยละ 33.66 ในปี 2549
ในขณะที่มูลค่าการซื้อขายของนักลงทุนรายย่อยในประเทศมีสัดส่วนลดลงจากร้อยละ 62.01 ในปี
2548 เป็นร้อยละ 54.79 ในปี 2549

ปัจจุบันมีบริษัทที่ได้รับใบอนุญาตเป็นนายหน้าซื้อขายหลักทรัพย์จำนวนมากถึง 37 บริษัท
ในจำนวนนี้บริษัทที่มีฐานลูกค้าต่างชาติ
และบริษัทหลักทรัพย์ภายใต้การถือหุ้นของธนาคารซึ่งมีความสามารถในการหาฐานลูกค้าต่างชาติจะมีส่วนแบ่งตลาดค่านายซื้อขายหลักทรัพย์เพิ่มขึ้น
ในขณะที่บริษัทหลักทรัพย์ขนาดเล็กซึ่งส่วนใหญ่เน้นฐานลูกค้ารายย่อยจะเป็นผู้สูญเสียส่วนแบ่งการตลาดให้กับบริษัทขนาดใหญ่

ตารางสรุปภาวะหลักทรัพย์

  -------------------------------------- ------------ ----------- -----------
                                         2547         2548        2549

  ดัชนีตลาดหลักทรัพย์ (จุด)                    668          714         679

  มูลค่าหลักทรัพย์ตามราคาตลาด (ล้านบาท)        4,533,597    5,119,428   5,078,704

  มูลค่าการซื้อขายหลักทรัพย์รวม (ล้านบาท)        10,117,240   8,134,362   7,967,352

  มูลค่าการซื้อขายหลักทรัพย์เฉลี่ยต่อวัน (ล้านบาท)   20,563       16,601      16,326

  อัตราเงินปันผลตอบแทน (ร้อยละ)              2.75         3.37        4.23

  อัตราส่วนราคาปิดต่อกำไรต่อหุ้น (เท่า)          9.4          9.40        8.10

  จำนวนบริษัทจดทะเบียน (บริษัท)               464          504         518

  จำนวนบริษัทจดทะเบียนใหม่ (IPO) (บริษัท) *    50           40          18

  มูลค่าตลาดบริษัทจดทะเบียนใหม่ (IPO)          233,195      116,841     119,845
  (ล้านบาท) * **                                                   
  -------------------------------------- ------------ ----------- -----------

  * จำนวนและมูลค่าของบริษัทจดทะเบียนใหม่ ในตลาดหลักทรัพย์แห่งประเทศไทย
  และตลาดหลักทรัพย์ MAI

  ** มูลค่าตลาดคำนวณจากราคา IPO ซึ่งรวมมูลค่ากองทุนอสังหาริมทรัพย์จดทะเบียนใหม่

  ที่มา : ตลาดหลักทรัพย์แห่งประเทศไทย

ตารางแสดงมูลค่าซื้อขายของตลาดหลักทรัพย์แยกตามประเภทของนักลงทุน

หน่วย : ล้านบาท

  --------------------------------------------------------------------------------
  ประเภทนักลงทุน     ปี 2547                ปี 2548               ปี 2549      
  ---------------- ------------ -------- ----------- -------- ----------- --------
                   มูลค่าซื้อขาย    ร้อยละ    มูลค่าซื้อขาย   ร้อยละ    มูลค่าซื้อขาย   ร้อยละ

  รายย่อยในประเทศ   7,147,182    70.64    5,044,376   62.01    4,365,070   54.79

  สถาบันในประเทศ    847,135      8.37     840,100     10.33    920,467     11.55

  ต่างประเทศ        2,122,923    20.98    2,249,886   27.66    2,681,815   33.66

  รวม              10,117,240   100.00   8,134,362   100.00   7,967,352   100.00
  --------------------------------------------------------------------------------

มูลค่าการซื้อขายหลักทรัพย์และส่วนแบ่งตลาดของบริษัทสมาชิกในปี 2548 และ ปี 2549

  -----------------------------------------------------------------------------------------------
             ปี 2548                                          ปี 2549                  
  ---------- ---------------------- ------------- ---------- ---------------------- -------------
  บริษัท       มูลค่าการซื้อขาย(ล้านบาท)   ส่วนแบ่งตลาด    บริษัท       มูลค่าการซื้อขาย(ล้านบาท)   ส่วนแบ่งตลาด
                                    (ร้อยละ)                                         (ร้อยละ)

  KIMENG     829,836                10.2%         KIMENG     682,851                8.57%

  ASP        581,147                7.14%         SCBS       507,928                6.38%

  SCBS       418,954                5.15%         ASP        493,500                6.19%

  PHATRA     404,158                4.97%         PHATRA     461,466                5.79%

  ZMICO      347,776                4.28%         CSFB       408,761                5.13%

  CS         328,049                4.03%         UBSW       368,817                4.63%

  UBS        325,216                4%            KGI        314,204                3.94%

  KGI        302,950                3.72%         Z-MICO     300,396                3.77%

  BLS        267,320                3.29%         BFITSEC    289,881                3.64%

  BFITSEC    259,457                3.19%         BLS        282,332                3.54%

  TSC        240,503                2.96%         CLSA       264,534                3.32%

  DBSV       238,507                2.93%         TNS        263,633                3.31%

  GLOBLEX    237,500                2.92%         TSC        255,847                3.21%

  CNS        230,646                2.84%         AYS        238,768                3.00%

  CLSA       230,266                2.83%         DBSV       225,975                2.84%

  UOBKHST    228,319                2.81%         JPM        222,531                2.79%

  AYS        219,572                2.7%          TMBMAQ     216,397                2.72%

  NATSEC     211,966                2.61%         CNS        203,766                2.56%

  JPM        190,564                2.34%         ASL        203,864                2.56%

  TMBMACQ    176,444                2.17%         UOBKHST    200,157                2.51%

  FINANSA    173,574                2.13%         ACLS       172,892                2.17%

  SICSEC     167,014                2.05%         SICSEC     169,933                2.13%

  FES        164,420                2.02%         PST        138,340                1.74%

  ASL        162,227                1.99%         GLOBEX     130,531                1.64%

  KKS        157,800                1.94%         FES        119,091                1.49%

  PST        155,064                1.91%         KKS        117,942                1.48%

  TRINITY    148,101                1.82%         TNITY      117,356                1.47%

  SYRUS      130,287                1.6%          BTSEC      89,316                 1.12%

  IVS        119,322                1.47%         FINANSA    88,557                 1.11%

  ACLS       115,265                1.42%         IVG        86,654                 1.09%

  US         100,528                1.24%         US         79,273                 0.99%

  BTSEC      90,371                 1.11%         SYRUS      70,905                 0.89%

  APEX       41,828                 0.51%         KTBS       54,690                 0.69%

  SCIBS      41,435                 0.51%         SCIBS      44,754                 0.56%

  BNPPP      34,760                 0.43%         KSEC       40,956                 0.51%

  TSEC       33,503                 0.41%         PSS        22,800                 0.29%

  PSS        19,872                 0.24%         MERCHANT   17,755                 0.22

  KSEC       9,416                  0.12%                                           

  MERCHANT   406                    0%                                              
  -----------------------------------------------------------------------------------------------

ที่มา : ตลาดหลักทรัพย์แห่งประเทศไทย

สำหรับกลุ่มลูกค้าเป้าหมายของบริษัทหลักทรัพย์ ทรีนีตี้ จำกัด นั้น
เป็นลูกค้ารายย่อยซึ่งเป็นบุคคลธรรมดาและนิติบุคคลทั่วไป ในปี 2549
กลุ่มลูกค้าดังกล่าวเป็นฐานลูกค้าหลักของบริษัทฯ โดยมีมูลค่าการซื้อขายคิดเป็นร้อยละ 81.64
ของมูลค่าการซื้อขายรวมของบริษัทฯ ซึ่งสัดส่วนลดลงจากปี 2548 ที่อยู่ที่ร้อยละ 89.06
เป็นผลจากการที่บัญชีเงินลงทุนของบริษัทฯ มีการซื้อขายเพิ่มขึ้นมากจากร้อยละ 0.55 เป็นร้อยละ
7.29 โดยลูกค้าของบริษัทฯ จะซื้อขายหลักทรัพย์ด้วยเงินสดคิดเป็นสัดส่วนร้อยละ 92.59
และซื้อขายด้วยบัญชีเครดิตบาลานซ์ในสัดส่วนร้อยละ 3.16
สำหรับการซื้อขายหลักทรัพย์ผ่านระบบอินเตอร์เน็ต ก็มีสัดส่วนเพิ่มขึ้นเช่นกันจากร้อยละ 3.26
เป็นร้อยละ 4.24 ทั้งนี้ ในช่วงที่ผ่านมาบริษัทฯ ไม่มีการพึ่งพิงลูกค้ารายใดรายหนึ่งเกิน 10%
ของรายได้รวม จากฐานลูกค้าของบริษัทฯ ซึ่งมีสัดส่วนปริมาณการซื้อขายของลูกค้ารายย่อยเป็นหลัก
ในขณะที่ปริมาณการซื้อขายนักลงทุนรายย่อยลดลงจากร้อยละ 62.01 เป็นร้อยละ 54.79
ส่วนนักลงทุนต่างประเทศกลับมีสัดส่วนเพิ่มขึ้นมากจากร้อยละ 27.66 เป็นร้อยละ 33.66
ทำให้บริษัทฯ มีส่วนแบ่งการตลาดลดลงจากร้อยละ 1.82 เป็นร้อยละ 1.47

ตารางแสดงมูลค่าซื้อขายของลูกค้าแยกตามประเภทของลูกค้า

หน่วย : ล้านบาท

  ----------------------------------------------------------------------------------
  ประเภทลูกค้า       ปี 2547                ปี 2548                ปี 2549       
  ---------------- ------------ -------- ------------ -------- ------------ --------
                   มูลค่าซื้อขาย    ร้อยละ    มูลค่าซื้อขาย    ร้อยละ    มูลค่าซื้อขาย    ร้อยละ

  รายย่อยในประเทศ   230,287.68   91.35    131,905.95   89.06    95,816.53    81.64

  สถาบันในประเทศ    15,521.62    6.15     13,947.50    9.42     11,944.77    10.18

  ลูกค้าต่างประเทศ    5,167.05     2.05     1,434.83     0.97     1,046.47     0.89

  อื่นๆ              1,127.64     0.45     813.54       0.55     8,558.49     7.29

  รวม              252,103.99   100.00   148,101.82   100.00   117,366.26   100.00
  ----------------------------------------------------------------------------------

หมายเหตุ : อื่น ๆ หมายถึง บัญชีซื้อขายของบริษัทหลักทรัพย์ ทรีนีตี้ จำกัด

ตารางแสดงมูลค่าซื้อขายของลูกค้าแยกตามประเภทบัญชี

หน่วย : ล้านบาท

  ----------------------------------------------------------------------------------
  ประเภทบัญชี        ปี 2547                ปี 2548                ปี 2549       
  ---------------- ------------ -------- ------------ -------- ------------ --------
                   มูลค่าซื้อขาย    ร้อยละ    มูลค่าซื้อขาย    ร้อยละ    มูลค่าซื้อขาย    ร้อยละ

  บัญชีเงินสด         233,948.82   92.8     134,653.30   90.92    108,673.55   92.59

  บัญชีเครดิตบาลานซ์   11,935.59    4.73     8,627.69     5.82     3,711.64     3.16

  บัญชีอินเตอร์เน็ต     6,199.76     2.46     4,820.83     3.26     4,970.63     4.24

  บัญชีซื้อขายหุ้นกู้      19.82        0.01     -            -        10.44        0.01

  รวม              252,103.99   100.00   148,101.82   100.00   148,101.82   100.00
  ----------------------------------------------------------------------------------

ผลงานที่สำคัญด้านการจัดจำหน่ายและรับประกันการจัดจำหน่ายหลักทรัพย์ในปี 2548 และปี 2549
สรุปได้ดังนี้

ในปี 2548 ค่าธรรมเนียมจัดจำหน่ายหลักทรัพย์เพิ่มขึ้นเมื่อเปรียบเทียบกับปี 2547 โดยบริษัทฯ
ให้บริการด้านการจัดจำหน่ายและรับประกันการจำหน่ายหลักทรัพย์ที่เป็นการเสนอขายหลักทรัพย์ต่อประชาชน
ในฐานะผู้จัดการการจัดจำหน่ายและรับประกันการจำหน่ายหลักทรัพย์จดทะเบียนจำนวน 3 บริษัท
อาทิเช่น บมจ. สมบูรณ์ แอ๊ดวานซ์ เทคโนโลยี บมจ. ซุปเปอร์บล๊อก และ บมจ. ไพลอน
และเป็นผู้จัดการการจัดจำหน่ายตราสารหนี้จำนวน 2 บริษัท ได้แก่ บจ. ออสเปรย์ ซีรี่ส์ วัน และ
บจ. ออสเปรย์ ซีรี่ส์ ทู ภายใต้โครงการแปลงสินทรัพย์เป็นหลักทรัพย์ของการเคหะแห่งชาติ
รวมทั้งร่วมจัดจำหน่ายหุ้นเพิ่มทุนของบมจ. อุตสาหกรรมปิโตรเคมีกัลไทย

สำหรับปี 2549 รายได้ค่าธรรมเนียมจัดจำหน่ายหลักทรัพย์ลดลงเมื่อเปรียบเทียบกับปี 2548
เนื่องจากความผันผวนของตลาดหลักทรัพย์ตลอดทั้งปี
ส่งผลให้ลูกค้าชะลอการนำหลักทรัพย์เข้าจดทะเบียน ทั้งนี้ในปี 2549 บริษัทฯ
ให้บริการด้านการจัดจำหน่ายและรับประกันการจำหน่ายหลักทรัพย์ที่เป็นการเสนอขายหลักทรัพย์ต่อประชาชน
ในฐานะผู้จัดจำหน่ายและรับประกันการจำหน่ายหลักทรัพย์จดทะเบียนจำนวน 4 บริษัท อันได้แก่
บมจ. ไทยออพติคอล กรุ๊ป บมจ. จัสมิน เทเลคอม ซิสเต็มส์ บมจ. รถไฟฟ้ากรุงเทพ และ บมจ.
อีเทอร์นิตี้ แกรนด์ โลจิสติคส์ และเป็นผู้จัดการการจัดจำหน่ายตราสารหนี้จำนวน 2 บริษัท ได้แก่
บจ. ออสเปรย์ ซีรี่ส์ วัน และ บจ. ออสเปรย์ ซีรี่ส์ ทู
ภายใต้โครงการแปลงสินทรัพย์เป็นหลักทรัพย์ของการเคหะแห่งชาติ

แนวโน้มธุรกิจหลักทรัพย์ในปี 2550

โครงสร้างรายได้ของบริษัทหลักทรัพย์ประกอบไปด้วยรายได้ค่าธรรมเนียมซื้อขายหลักทรัพย์
(Brokerage) รายได้ค่าธรรมเนียมจากงานด้านวาณิชธนกิจ (Investment Banking)
กำไรจากการบริหารพอร์ตการลงทุน (Portfolio Investment)
และค่าธรรมเนียมจากการบริหารกองทุนส่วนบุคคล (Private Fund Management)
จากโครงสร้างรายได้ของบริษัทหลักทรัพย์ดังกล่าว
ทำให้ธุรกิจหลักทรัพย์เป็นธุรกิจที่เติบโตตามทิศทางของตลาดทุนเป็นหลัก

แนวโน้มของธุรกิจหลักทรัพย์มีความสัมพันธ์โดยตรงกับทิศทางของดัชนี SET ในขณะเดียวกันดัชนี SET
ก็เป็นปัจจัยที่สะท้อนแนวโน้มการเจริญเติบโตทางเศรษฐกิจของประเทศ
ดังนั้นความต่อเนื่องของอัตราการเจริญเติบโตทางเศรษฐกิจจึงเป็นปัจจัยหลักที่สนับสนุนการเติบโตของบริษัทหลักทรัพย์ตามไปด้วย
ภาวะเศรษฐกิจที่ชะลอตัวได้ส่งผลต่อภาวการณ์ลงทุนในตลาดหลักทรัพย์ในปี 2550
ทำให้คาดว่ายังไม่ฟื้นตัว
และส่งผลต่อบริษัทหลักทรัพย์ซึ่งโครงสร้างรายได้ส่วนใหญ่ยังขึ้นอยู่กับทิศทางของการลงทุน
และภาวะเศรษฐกิจ ต้องได้รับผลกระทบตามไปด้วย

ทั้งนี้มูลค่าการซื้อขายหลักทรัพย์เฉลี่ยต่อวันเป็นปัจจัยหลักที่มีผลต่อผลประกอบการของบริษัทหลักทรัพย์
จากสถิติในอดีตพบว่ามูลค่าการซื้อขายหลักทรัพย์รวมจะมีความสัมพันธ์กับมูลค่าหลักทรัพย์ตามราคาตลาด
(Market capitalization) โดยมูลค่าการซื้อขายหลักทรัพย์รวมจะมีมูลค่าประมาณ 2 เท่า
ของมูลค่าหลักทรัพย์ตามราคาตลาด ดังนั้นมูลค่าการซื้อขายเฉลี่ยต่อวันจะเพิ่มขึ้นเมื่อดัชนี SET
ปรับเพิ่มขึ้น
และ/หรือขึ้นอยู่กับการนำบริษัทจดทะเบียนใหม่เข้ามาจดทะเบียนในตลาดมากขึ้นเพื่อให้ขนาดของมูลค่าหลักทรัพย์ตามราคาตลาดใหญ่ขึ้น
ตั้งแต่ปี 2548 เป็นต้นมา มูลค่าการซื้อขายหลักทรัพย์รวมจะมีมูลค่าต่ำกว่า 2 เท่า
ของมูลค่าหลักทรัพย์ตามราคาตลาด เป็นผลจากความผันผวนของตลาด
ทำให้ขาดแรงจูงใจในการซื้อขายหลักทรัพย์ของนักลงทุน

ในปี 2549 มีบริษัทจดทะเบียนใหม่เกิดขึ้นจำนวน 18 บริษัท (ลดลงจากปี 2548 ซึ่งมีจำนวน 40
บริษัท) และกองทุนอสังหาริมทรัพย์จดทะเบียนใหม่ 4 กองทุน
ซึ่งมีมูลค่าหลักทรัพย์ตามราคาตลาดจำนวนรวมกัน 119,845 ล้านบาท (คำนวณ ณ ราคา IPO)
เพิ่มขึ้นร้อยละ 2.57 จากปี 2548
โดยบมจ.โรงกลั่นน้ำมันระยองเป็นบริษัทจดทะเบียนใหม่ที่มูลค่าตลาดสูงสุด 50,310 ล้านบาท
ในขณะที่แนวโน้มในปี 2550
คาดว่าจะมีบริษัทที่จะเข้าจดทะเบียนในตลาดหลักทรัพย์จำนวนใกล้เคียงกับปี 2549
และส่วนใหญ่คาดว่าจะเป็นบริษัทขนาดเล็กมากกว่าบริษัทขนาดใหญ่เนื่องจากข้อจำกัดของนโยบายรัฐบาลในการให้สำรองเงินทุนนำเข้า
30% และกฏหมายการถือหุ้นของบุคคลต่างชาติมิให้เกิน 50%
ทำให้ภาพรวมของการลงทุนในตลาดหลักทรัพย์ชะลอตัวในช่วงสั้น
และทำให้เป็นอุปสรรคกับการระดมทุนของบริษัทขนาดใหญ่

แนวโน้มการแข่งขัน 

ผลจากภาวะเศรษฐกิจที่ชะลอตัว ทำให้ภาวการณ์แข่งขันของธุรกิจหลักทรัพย์ในปี 2550
มีความรุนแรงมาก
กอปรกับการที่ต้องเตรียมความพร้อมสำหรับการเปิดเสรีค่าคอมมิชชั่นซื้อขายหลักทรัพย์ในอีก 3
ปีข้างหน้า
ทำให้บริษัทหลักทรัพย์แต่ละแห่งต้องมีการเตรียมความพร้อมด้วยการมุ่งเน้นคุณภาพการให้บริการ
ทั้งด้านการแนะนำการลงทุน และการให้บริการบทวิเคราะห์หลักทรัพย์ที่มีคุณภาพ
ตลอดจนเน้นความพยายามในการขยายฐานกลุ่มลูกค้าซื้อขายหลักทรัพย์ให้กว้างขึ้น
พัฒนาระบบงานภายในให้รองรับการแข่งขัน
และพัฒนาขีดความสามารถในธุรกิจที่ปรึกษาทางการเงินและการจัดจำหน่ายและรับประกันการจำหน่ายหลักทรัพย์
นอกจากนั้น
ยังมีแนวโน้มที่บริษัทหลักทรัพย์จะเพิ่มการแข่งขันในการให้บริการการจัดการกองทุนส่วนบุคคลแก่ลูกค้า

กลยุทธ์การแข่งขัน

บริษัทหลักทรัพย์ ทรีนีตี้ จำกัด
มีนโยบายที่จะทำธุรกิจนายหน้าซื้อขายหลักทรัพย์โดยกำหนดกลยุทธ์การแข่งขันในด้านการจัดให้มีระบบงานและให้บริการข้อมูลที่ถูกต้อง
ครบถ้วน รวดเร็ว และฉับไว เพื่อให้ลูกค้าของบริษัทฯได้รับข้อมูลเพื่อใช้ประกอบการตัดสินใจลงทุน
บริษัทฯ มีบุคลากรด้านการตลาดที่มีความเชี่ยวชาญและมีคุณภาพ บริษัทฯ
มีสาขาสำนักงานด้านค้าหลักทรัพย์ในกรุงเทพฯ และเขตภูมิภาค 14 สาขา ครอบคลุมใน 10 จังหวัด
ในปี 2550 บริษัทฯ
มีนโยบายเพิ่มประสิทธิภาพบุคลากรเพื่อให้บริการและอำนวยความสะดวกให้กับลูกค้าของบริษัทฯ
ได้อย่างทั่วถึง การพัฒนาระบบการซื้อขายทางอินเทอร์เน็ตที่มีบริการที่หลากหลาย รวมทั้งบริษัทฯ
จะนำเสนอบริการจัดการกองทุนส่วนบุคคลกับลูกค้ากลุ่มเป้าหมาย
ควบคู่ไปกับการนำเสนอตราสารการเงินประเภทต่างๆ
ที่มีความหลากหลายเป็นทางเลือกการลงทุนของลูกค้า
โดยเฉพาะอย่างยิ่งการนำเสนอบริการซื้อขายสัญญาซื้อขายล่วงหน้า
และตราสารอนุพันธ์ใหม่ๆที่ตลาดอนุพันธ์จะเปิดให้ซื้อขาย เช่น Index Option เป็นต้น ซึ่งบริษัทฯ
จะจัดอบรมให้เจ้าหน้าที่และลูกค้าเพื่อให้มีความรู้ ความเข้าใจในการลงทุน นอกจากนั้นบริษัทฯ
ยังมีนโยบายที่จะเข้าร่วมในการจัดจำหน่ายและรับประกันการจำหน่ายหลักทรัพย์ที่อยู่ในความสนใจของลูกค้า
รวมทั้งเป็นผู้นำในการเสนอผลิตภัณฑ์ใหม่เพื่อให้บริการแก่ลูกค้า

3.2.2 ภาวะการแข่งขันธุรกิจที่ปรึกษาทางการเงิน

ในปี 2549
นับเป็นปีที่ธุรกิจที่ปรึกษาทางการเงินมีความผันผวนโดยมีบริษัทจดทะเบียนเข้าใหม่ในตลาดหลักทรัพย์แห่งประเทศไทย
(Stock Exchange of Thailand : SET) จำนวน 12 บริษัทลดลงจากปี 2548 ที่มีจำนวน 36
บริษัท และบริษัทจดทะเบียนในตลาดหลักทรัพย์ใหม่ (Market for Alternative Investment
: MAI) จำนวน 6 บริษัท ลดลงจากปี 2548 ที่มีจำนวน 14 บริษัท
คิดเป็นมูลค่ารวมตามราคาตลาดที่จัดจำหน่ายต่อประชาชน รวมทั้งสิ้น 37,617.33 ล้านบาท
ทั้งนี้จำนวนบริษัทที่ลดลงนี้สะท้อนถึงภาวะการซื้อขายหลักทรัพย์ที่ผันผวนส่งผลให้บริษัทชะลอแผนการเข้าจดทะเบียนในตลาด
แม้ว่าตลาดหลักทรัพย์แห่งประเทศไทยได้มีมาตรการทางภาษีเพื่อให้สิทธิประโยชน์สำหรับบริษัทที่เข้าซื้อขายในตลาดทั้ง
2 แห่ง ภายในปี 2549 ก็ตาม

ผลงานด้านที่ปรึกษาทางการเงินของบริษัท ทรีนีตี้ แอ๊ดไวซอรี่ 2001 จำกัด

ปี 2548 บริษัทได้เป็นที่ปรึกษาทางการเงินในการเสนอขายหุ้นสามัญเพิ่มทุนต่อประชาชนครั้งแรก
(Initial Public Offering) 3 บริษัท ได้แก่ บมจ. สมบูรณ์ แอ๊ดวานซ์ เทคโนโลยี บมจ.
ซุปเปอร์บล๊อก และบมจ. ไพลอน และ เป็นที่ปรึกษาทางการเงินของบริษัท ทีพีที ปิโตรเคมีคอลส์
จำกัด (มหาชน) นอกจากนี้บริษัทยังได้เป็นที่ปรึกษาด้านการรวมกิจการให้แก่แก่บมจ.
กรุงเทพดุสิตเวชการ ในการควบรวมกิจการกับโรงพยาบาลในภาคตะวันออกอีก 4 แห่ง
และการเข้าลงทุนในบริษัท วินิลไทย จำกัด (มหาชน) โดยบมจ. ไทยโอลิฟินส์
งานที่สร้างชื่อเสียงและนับเป็นการนำเสนอนวัตกรรมทางการเงินรูปแบบใหม่ที่ใช้รูปแบบ
securitization มาระดมทุนสำหรับโครงการที่เริ่มก่อสร้าง
ได้แก่การเป็นที่ปรึกษาโครงการระดมทุนของบริษัท ธนารักษ์พัฒนาสินทรัพย์ จำกัด
เพื่อโครงการแปลงสินทรัพย์เป็นหลักทรัพย์ ซึ่งหลักทรัพย์ดังกล่าวได้รับการคัดเลือกให้เป็น “Best
Thailand Deal of the Year 2005” โดยนิตยสาร Finance Asia

ในปี 2549 บริษัทได้เป็นที่ปรึกษาทางการเงินให้กับบริษัท รสา พร๊อพเพอร์ตี้ ดีเวลลอปเม้นท์ จำกัด
(มหาชน)ในการออกและเสนอขายหุ้นสามัญเพิ่มทุนต่อประชาชนครั้งแรก (Initial Public
Offering)
นอกจากนี้บริษัทยังได้เป็นที่ปรึกษาในการประเมินมูลค่าสินทรัพย์ของบริษัทจดทะเบียนและที่ไม่ได้จดทะเบียนในตลาดหลักทรัพย์
และเป็นที่ปรึกษาทางการเงินอิสระให้กับบริษัทจดทะเบียน สำหรับโครงการระดมทุนของบริษัท
ธนารักษ์พัฒนาสินทรัพย์ จำกัด ซึ่งเป็นการระดมทุนต่อเนื่องจากปี 2548 นั้น
บริษัทยังคงเป็นที่ปรึกษาโครงการระดมทุนของบริษัท ธนารักษ์พัฒนาสินทรัพย์ จำกัด
เพื่อโครงการแปลงสินทรัพย์เป็นหลักทรัพย์ ในการระดมทุนครั้งที่ 2 ซึ่งมีมูลค่าจำนวน 8,200
ล้านบาท

แนวโน้มการแข่งขัน 

สำหรับแนวโน้มภาวะการแข่งขันของธุรกิจด้านการเป็นที่ปรึกษาทางการเงิน
ปัจจุบันมีผู้ประกอบธุรกิจที่ปรึกษาทางการเงินกว่า 70 ราย ที่ได้รับความเห็นชอบจากสำนักงาน
ก.ล.ต. และกลุ่มที่รับงานอิสระอีกจำนวนหนึ่ง ทำให้ภาวะการแข่งขันสูงมาก บริษัทฯ
จึงคงมุ่งเน้นคุณภาพของงาน ประสบการณ์และความเชี่ยวชาญของทีมงาน เครือข่ายความสัมพันธ์
ความคิดริเริ่มในการนำเสนอรูปแบบตราสารทางการเงินใหม่ๆ

กลยุทธ์การแข่งขัน

บริษัท ทรีนีตี้ แอ๊ดไวซอรี่ 2001 จำกัด มีนโยบายเน้นการดูแลลูกค้าแบบครบวงจร
โดยการสร้างความสัมพันธ์กับลูกค้าในลักษณะ Corporate Client
โดยดูแลติดตามและให้บริการที่ปรึกษาอย่างต่อเนื่องในทุกด้าน
ให้บริการที่ปรึกษาด้านการระดมทุนทั้งตราสารหนี้และตราสารทุน
การออกตราสารจากการแปลงสินทรัพย์เป็นหลักทรัพย์ รวมถึงการเป็นที่ปรึกษาในการควบรวมกิจการ
นอกจากนั้น บริษัทฯ มีนโยบายในการศึกษาและวิจัย สินค้า /
บริการใหม่เพื่อเป็นเครื่องมือทางการเงิน เช่น ตราสารอนุพันธ์
ซึ่งจะเพิ่มความหลากหลายของสินค้าและบริการที่มีคุณภาพเพื่อตอบสนองความต้องการของลูกค้า
และก้าวทันนวัตกรรมทางการเงินใหม่ที่จะเกิดขึ้นในธุรกิจการเงินในอนาคต บริษัทฯ
เชื่อว่าด้วยทีมงานที่มีคุณภาพ ประสบการณ์ และความเชี่ยวชาญในธุรกิจ บริษัทฯ
สามารถแข่งขันและให้บริการที่ดีกับลูกค้าได้

3.3 การจัดหาแหล่งเงินทุน

3.3.1 แหล่งที่มาของเงินทุน

ณ วันที่ 31 ธันวาคม 2549 บริษัทหลักทรัพย์ ทรีนีตี้ จำกัด
มีเงินทุนจากส่วนของผู้ถือหุ้นและเงินกู้ยืมคิดเป็นร้อยละ 54.58 และร้อยละ 21.94
ของหนี้สินและส่วนของผู้ถือหุ้นรวมตามลำดับ ทั้งนี้วงเงินสินเชื่อจากสถาบันการเงิน บริษัทฯ
มีไว้เพื่อเป็นเงินทุนหมุนเวียนและแหล่งเงินทุนสำรองเพิ่มเติม
สำหรับนโยบายการจัดหาเงินทุนในอนาคต บริษัทฯ
มีนโยบายในการจัดหาแหล่งเงินทุนให้สอดคล้องกับกิจกรรมและวัตถุประสงค์ในการใช้เงิน
โดยคำนึงถึงความเหมาะสมของอัตราส่วนเงินกองทุนต่อสินทรัพย์สภาพคล่องสุทธิเป็นหลัก

3.3.2 การจัดหาเงินทุนหรือให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้น

บริษัท ทรีนีตี้ วัฒนา จำกัด (มหาชน) มีเงินให้กู้ยืมเพื่อการดำเนินงานแก่บริษัทในกลุ่มเท่านั้น
ซึ่งอัตรากู้ยืมระหว่างกันเป็นอัตราตลาด บริษัทไม่มีการให้กู้ยืมแก่
หรือกู้ยืมจากผู้บริหารหรือผู้ถือหุ้นแต่อย่างใด

3.3.3 การดำรงเงินกองทุนต่อสินทรัพย์สภาพคล่องสุทธิ

บริษัท ทรีนีตี้ วัฒนา จำกัด (มหาชน) มีนโยบายให้บริษัทหลักทรัพย์ ทรีนีตี้ จำกัด (มหาชน)
ดำรงเงินกองทุนต่อสินทรัพย์สภาพคล่องให้เป็นไปตามนโยบายของสำนักงานคณะกรรมการกำกับหลักทรัพย์และตลาดหลักทรัพย์ตลอดระยะเวลา

ปี 2547 ปี 2548 และปี 2549 บริษัทหลักทรัพย์ ทรีนีตี้ จำกัด
มีอัตราส่วนเงินกองทุนต่อสินทรัพย์สภาพคล่องสุทธิระหว่างร้อยละ 35-90 ร้อยละ 19-165
และร้อยละ 22-153 ตามลำดับ

ณ วันที่ 31 ธันวาคม 2549 บริษัทหลักทรัพย์ ทรีนีตี้ จำกัด
มีอัตราส่วนเงินกองทุนต่อสินทรัพย์สภาพคล่องสุทธิร้อยละ 85.66
ทั้งนี้ตามเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์กำหนดให้มีอัตราส่วนดังกล่าวไม่น้อยกว่าร้อยละ
7